google/wiki40b huggingface dataset:
Nico & Vinz

Historie

I desember 2010 slapp de mixtapen «Dreamworks: Why not me?» gratis på internett, og kort tid etterpå ble de kåret til Ukas Urørt på NRK P3. De ble invitert til By:Larm i februar 2011, der de opptrådte med liveband og tre kvinnelige korister og fikk gode kritikker.
I mars 2011 gikk Nico & Vinz i studio med produsenten Nasty Kutt og spilte inn låta «One Song». Sangen nådde etter hvert A-lista på landets største radiostasjoner. Nico & Vinz ble etter dette invitert til større festivaler som Hove- og Slottsfjellfestivalen. Konsertopptak av fotografen Jonas Meek Strømman resulterte i musikkvideoen til «One Song», som kom i august. Videoen ble sendt på Svisj, MTV og The Voice og vant Spellemannprisen 2011 for Årets musikkvideo. Samme sommer spilte Envy på Øyafestivalen og vant den nordiske Emergenzafinalen i Stockholm, en internasjonal live-konkurranse for usignerte band, og deretter den internasjonale finalen i Berlin.
Høsten 2011 gikk duoen i studio for å arbeide med debutalbumet sitt ,som skulle utgis på deres eget plateselskap 5 Star Entertainment. Andre singel fra albumet, «Go Loud», ble sluppet i februar 2013. Nico & Vinz leide Telenor Arena til innspillingen, og sammen med regissør Kavar Singh produserte de musikkvideoen. Etter singelslippet ble Envy med på en norgesturné arrangert av Kreftforeningen og P4 for å skape blest rundt «Krafttak mot kreft». Deretter ble debutalbumet The Magic Soup And The Bittersweet Faces sluppet 27. april 2012 på Rockefeller sammen med artister som Kaveh, Nico D og Admiral P. Albumet ble ikke like godt tatt imot som live-opptredene deres.
Da regjeringen 31. mai 2012 inviterte til folkefest med underholdning fra scenen foran operataket for å hylle kongeparets 75-årsdager, var Envy blant artistene.
Sommeren 2012 dro de til Tyskland for sin første utenlandsturné, og på en uke spilte de på en rekke klubber i Berlin og på en festival i Luxembourg. Tilbake i Norge holdt de konserter på Hovefestivalen, Slottsfjellfestivalen, samt den nye festivalen i Holmenkollen, Kollen Sommerfestival.
I 2013 var de blant artistene som opptrådte under Nobels fredspriskonserten i Oslo Spektrum. Duoen ble kåret til den norske vinneren av EBBA-prisen for 2014, en europeisk pris som deles ut til fremadstormende artister eller grupper fra ulike land som har nådd publikum utenfor sitt eget land for første gang.
I 2014 byttet gruppa navn til Nico & Vinz i forbindelse med USA-satsing. Albumet Black Star Elephant kom ut i 2014 til stor suksess, både i Norge og i utlandet. En rekke opptredener på amerikanske TV-show fulgte i kjølvannet av utgivelsen. Albumet ble nominert til Spellemannprisen 2014 i klassen popgruppe for albumet og duoen ble kåret til Årets spellemann under utdelingen.
Haruhisa Hasegawa

Japans herrelandslag

Haruhisa Hasegawa spilte 15 landskamper for Japans herrelandslag.
Bird EP

Trykkfeil

På noen opplag er låta «On a Dime» skrevet som «On a Clime».
Fornasinius higginsi

Utseende

En stor (ca. 35-70 millimeter), svært kraftig, blankt svart gullbasse. Hannen har et langt, T-formet horn i pannen og kraftige pigger på siden av hodet.

Levevis

Som vanlig for Cetoniinae lever larvene i jorden. I motsetning til mange andre gullbasser er disse artene tilsynelatende meget vanskelige å avle opp i fangenskap. Dette kan være fordi billene er svært aggressive og gjerne dreper og eter hverandre. De voksne billene eter gjerne råtnende frukt, og graver ned det de ikke klarer å ete med én gang. Muligens er larvene avhengige av frukt som foreldrene har gravd ned, for å  overleve.

Utbredelse

Arten er kjent fra Elfenbeinskysten, Ghana og Den Sentralafrikanske Republikken.
Privolzjsk

Privolzjsk (russisk: Приво́лжск) er en by i Ivanovo oblast i Russland. Den ligger ved elva Sjatsja (en høyre sideelv til Volga), rundt 50 km nord for Ivanovo. Innbyggertall: 18 385 (folketelling 2002), 20 680 (folketelling 1989).
Bosetningen er kjent siden 1485 som landsbyen Jakovlevskoje Bolsjoje (russisk: Я́ковлевское Большо́е). Byen Privolzjsk ble dannet gjennom en sammenslåing av landsbyen Jakovlevskoje og omkringliggende bosetninger i 1938.
Habberstad (selskap)

Historie

1940 – Sivilingeniør Asbjørn Habberstad grunnlegger sitt konsulentfirma i Oslo .
1967 – Asbjørn Habberstad overførte aksjemajoriteten i Asbjørn Habberstad AS til Habberstad Nordisk AS.
1989 – Selskapet skifter navn fra Asbjørn Habberstad AS til Habberstad AS.
1992 – Habberstad A/S selges til A.T. Kearney, som slutter å bruke navnet Habberstad  A.T. Kearney ble på sin side i 1995 overtatt av Electronic Data Systems (EDS) .
1995 – Tidligere ansatte i Habberstad re-etablerer selskapet som Habberstad Konsulentene AS. Navnet ble senere endret til Habberstad AS.
2009 – Habberstad AS gjennomførte endringer for å rendyrke sine viktigste arbeidsfelt. For å styrke rekrutteringsvirksomheten ble Alphasearch AS og Transearch AS fusjonert inn, mens selskapets satsing på IKT-prosjektledelse
ble styrket ved at eBusiness Group AS ble fusjonert inn.
Taras Sjevtsjenko

Biografi

Sjevtsjenko var sønn til en livegen bonde og vokste opp i nød, men hans kunstneriske anlegg gjorde at han ble lagt merke til av godseieren Engelhart, som tok han med på sine reiser. I Petersburg ble han, gjennom den russiske dikteren Vasilij Zjukovskijs inngripen, frikjøpt fra livegenskapet og han studerte ved kunstakademiet under Karl Brjulov. Sjevtsjenko ble i 1847 arrestert i Kiev for sin deltakelse i det slavofile, politiske samfunnet Kyrill och Metodius' brorskap. Han ble dømt til soldattjeneste i Orenburg, og senere i festningen Novopetrovsk bortenfor Det kaspiske hav. Han ble først i 1857 sluppet fri fra den brutale forvisningen, men hans helse var da allerede ødelagt. Han døde fire år senere, og ble begravet i byen Kaniv ved elva Dnepr.

Diktning

Sjevtsjenkos diktning avspeiler sin egen og sitt lands ulykkelige historie, og preges av human idealisme. På folkelig vis besang han Ukrainas idylliske natur, det forgangne frie kosakklivet og samtidens sosiale elendighet. Hans største episke verk, Hajdamaki (1841) behandler det kosakkiske bondeopprøret ved Dnepr i 1768.
Han er spesielt kjent for sine poetiske fortellinger, hvor ulykkelige kvinneskjebner besynges, f.eks. Katerina og Najmytsjka («Tjenestepiken»), og for sine kunstnerisk omarbeidede folkefortellinger, f.eks. Rusalka («Elva») og Poppelen (med «Lenore»-motivet i en annen form).
Det er reist en bronsebyste i parken Østre Anlæg i København av kunstneren Sergej Boguslavskij til minne om ham.
Dolmabahçemoskeen

Dolmabahçemoskeen er i bydistriktet Beşiktaş i Istanbul i Tyrkia. Den ble bygd på oppdrag av dronningmoren Bezmialem valide sultan.

Historie

Etter at Bezmialem døde fortsatte hennes sønn, sultan Abdülmecid, å støtte opp om byggingen av moskeen. Den ble ferdig og åpnet for bønnegudstjenester i 1855.
Pulpitur

Et pulpitur er en åpen eller lukket losje i kirkerommet beregnet på bestemte, høytstående personer innen menigheten. I Norge ble pulpitur innført i mange kirker fra 1600- til 1800-tallet.
Johannes Skar

Liv

Johannes Skar gikk på skolen i hjembygden Øyer, men gutten hadde en leselyst som ikke kunne tilfredsstilles av forholdene i den lille bygden. Sogneprest Nisser i Øyer fikk foreldrene til å sende ham på latinskolen på Lillehammer, og herfra ble han student i 1859. Ved universitetet i Kristiania begynte han å studere filologi, men måtte snart slutte på grunn av en nervesykdom. Denne sykdommen skulle komme til å forfølge ham resten av livet.
Etter en tid som huslærer forskjellige steder, kom han til det grundtvigianske miljøet ved Christopher Bruuns folkehøyskole Vonheim i Gausdal. Bruun og han hadde kjent hverandre alt fra barndommen, og Bruun ble siden gift med hans søster. På Vonheim fattet han interesse for folkekultur, spesielt for den gudbrandsdalske originalen Vis-Knut. I 1876 ga han ut en bok om Vis-Knut, som også inneholder opplysninger om folkeliv og folketro i Gudbrandsdalen.
Alt i 1873 dro Skar ut på sin første reise for å samle folkeminner, etter oppfordring av presten og folkeminnesamleren Magnus Brostrup Landstad, som ønsket at han skulle lete etter Draumkvedet i Setesdalen. Folkelivet og kulturen i denne dalen fascinerte ham i den grad at han stadig vendte tilbake, før han til slutt slo seg ned der for godt. En tid var han huslærer for distriktslege Kinck i Bygland, og ble dermed lærer for den unge Hans E. Kinck.
Etter en tid i Biri som lærling i blikkenslageryrket bosatte han seg på Neset i Bygland, hvor han livnærte seg som blikkenslager. For å fortsette arbeidet med innsamling av folkeminner behøvde han imidlertid mer tid og penger enn han kunne skaffe seg som håndverker. I 1881 samlet noen velyndere i Kristiansand, blant dem Jørgen Moe, inn penger til ham, og siden fikk han et stipend, etter anbefaling av P. Chr. Asbjørnsen. Fra 1897 til sin død fikk han et statsstipend på 1200, senere 1500 kroner.

Arbeid

Skar arbeidet med folkeminnesamlingene sine helt til han døde. Hans hovedverk ble de åtte bindene Gamalt or Sætesdal (1903–16), en unik dokumentasjon av den gamle bondekulturen i Setesdal. To av bindene ble utgitt etter hans død av Knut Liestøl. Verket inneholder sagn, eventyr, ordspråk, gåter, barnerim, viser, stev, leker, regler og annet. Foruten Gamalt or Sætesdal skrev han ikke mye, bortsett fra noen artikler i Fedraheimen, Syn og Segn, For Kirke og Kultur og Maal og Minne. I 1904 ga han ut boken Soga um Justinus Martyr Kyrkjefaderen, skrevet for setesdølene. Like før han døde arbeidet han på en lignende bok om Søren Kierkegaard. Han testamenterte sine samlinger til en folkeminnesamling på Universitetsbiblioteket.
Sankt Dominikus kirke i Macao

St. Dominikus' kirke (portugisisk: Igreja de São Domingos, kinesisk: 玫瑰堂) er en katolsk kirke i det sentrale Macao i Kina. Den ble bygd tidlig på 1600-tallet som erstatning for et kapell som spansk-meksikanske dominikanerne bygde på dette sted i 1587. I tilknyting til kirken er det et skattkammer for kirkekunst (Tresouro de Arte Sacra).
Det var fra denne kirkens lokaler at den første portugisiske avis på kinesisk jord, A Abelha da China, ble publisert i 1822.
Kirken er blitt renovert en rekke ganger.
Dominikanerordenen er siden 2007 tilbake i Macao, men er ikke tilknyttet sin gamle kirke lenger.
Trørød

Trørød er en by på Nordsjælland beliggende i Rudersdal kommune, med 11 439 innbyggere (2009). 194 av innbyggerne bor i Hørsholm kommune. Byen er i dag sammenvokst med Gammel Holte til ett samlet tettsted. Trørød ligger ca. 20 kilometer nord for Københavns sentrum. Trødrød tilhører Region Hovedstaden.

Historie

Man går ut fra at navnet stammer fra Trygve, som har ryddet skogen der hvor Trørød ligger i dag. Alså er det "Trygves rydding". De eldste bygningene finner man ved byens torg, hvor blant annet byens eldste skole fra 1721 ligger.

Natur

Trørød er omgitt av en herlig natur. Mot nord grenser arealene opp til amtsgrensen mot Frederiksborg amt. I dette området finnes flere dyrkede områder. Videre er byen omgitt av myr, mindre skogområder med bronsealdergravhauger og vakre høydedrag. Gjennom dette området fører en av kommunens vakreste sykkel- og gangstier på den nedlagte jernbanestrekningen Nærum–Vedbæk, som en del av Kulturslangeruten. De eldste sporene av menneskelig aktivitet er funnet på denne stedet: 11 000 år gamle flintredskaper.
GalleriNeuf

GalleriNeuf ble stiftet fredag 13. januar 2011 og er en studentforening ved Det Norske Studentersamfund (DNS) i Oslo. GalleriNeuf er en «null profitt»-studentforening drevet på frivillig basis av medlemmer av Det Norske Studentersamfund og disponerer utstillingslokale på Chateau Neuf.
GalleriNeuf arbeider med å etablere seg som en arbeids- og utstillingsarena for uetablerte kunstnere og studenter, samt gi kunstinteresserte mulighet til å få erfaring fra kunstfeltet innen kuratering, utover hva man får gjennom universitet og høyskole.
GalleriNeuf åpnet sin første utstilling, Vrengt, 2. juni 2011.
Magdalene-vaskeriene

Magdalene-vaskeriene var institusjoner for såkalt «falne kvinner» men også etterhvert for kvinner som kunne tenkes å falle. Selv om de oftest forbindes med Irland, fantes de også i mange andre land og også drevet av protestantiske kirkesamfunn. Disse asylene for «falne kvinner» ble opprettet gjennom hele Europa, Canada, USA og Australia fra det første ble startet i Leeson Street i Dublin i 1767 til det siste ble stengt i Dublin 25. september 1996.
De ble opprinnelig etablert i Storbritannia på 1800-tallet for å rehabilitere prostituerte kvinner. I Irland ble mandatet utvidet til også å omfatte ugifte mødre, utviklingshemmede, alkoholikere, jenter som hadde blitt voldtatt, utsatt for incest, jenter som ble vurdert som å være for vakre eller for flørtete, og som derfor sto i fare for å «havne i synd» ved å bli seksuelt aktive. Også jenter under offentlig omsorg, i institusjoner drevet av kirka eller staten, ble ofte sendt til vaskeriene. Jentene kunne bli henvist dit av en prest, en nonne eller et familiemedlem. De ble tvunget til hardt arbeid, uten betaling eller fritid, og hadde ikke mulighet til å nekte å jobbe eller forlate stedet.
Hvam Idrettslag

Tabellen 2012

¹ Åkrene 2 trukket 1 poeng grunnet bruk av ikke-spilleberettiget spiller.
² Hurdal - Eidsvold IF 3 3-0 på walk over.
Solbakken folkehøgskole

Undervisningen

Det faglige innholdet i undervisningen er bygget rundt teaterfag, og alle går på én felles linje med teater, musikkteater, sang, dans, koreografi, musikk, revy og tekst, film og scenetekniske fag. Alle blir lært opp i alt, men omfanget varierer avhengig av personlige valg og hovedinteresser. Skolen har en stor teatersal med tilhørende garderober, samt flere mindre dramarom.
I løpet av skoleåret besøker elevene en rekke andre forestillinger og produksjoner, både ved de store scenene i landet, samt ved mindre amatørteater og undergrunnsscener. Hvert år arrangeres det i tillegg en studietur. De siste årene har denne turen gått til Stockholm, Berlin, Spania og London.
Fra 2010/2011 ble andreåret gjenninført ved Solbakken folkehøgskole, slik at elever nå har muligheten til å ta ett år ekstra og bygge videre på det de allerede har lært.
Ved siden av den vanlige undervisningen arrangerer Solbakken folkehøgskole kortkurs for teatergrupper og skolerevyer i oslo-/østlandsområdet. Skolen har blant annet knyttet tette bånd til en av de største årlige oppsetningene i Hedmark; Glåmdalsrevyen.
Arcos de la Frontera kraftverk

Arcos (de la Frontera) kraftverk  er et gasskraftverk med kombinert gassdrift og oljefyring i Cádiz, Andalucía i Spania. Det har en installert produksjonskapasitet på 1600 MW, fordelt på 3 turbiner. Dette er landets største fossile kraftverk målt etter installert produksjonseffekt. Anlegget ble påbegynt omkring 2000 og stod ferdig i 2005. Operatør er Iberdrola. Brenselkilden er naturgass, dieselolje og olje.
De totale CO2-utslippene i 2008 var ca. 1 571 600 tonn, kvoten var samme år 1 249 800 tonn.
Fylkesvei 7600

Historie

I eldre tid gikk en gangsti mellom Vareid og Vikten. Dugnadsarbeid for å omgjøre stien til kjørevei begynte i 1929, og skikkelig anleggsarbeid kom i gang et par år etter. Under 2. verdenskrig lå veiarbeidet nede, men i 1946/47 var veien klar for biltrafikk. Etter som trafikken og kravene økte, ble veien til Vikten imidlertid for dårlig, og ny, opprustet vei sto ferdig i 1969.
Rester etter den gamle veien er ennå synlige i lia ovenfor dagens vei, men deler av gamleveien er ødelagt av ras og utgraving av grustak.
Norgescupen i langrenn 2016/17

Norgescupen i langrenn 2016/17 gikk over 14 renn, fra 26. november 2016 i Gålå til 1. april 2017 på Gålå i forbindelse med NM del to. 12 av 14 renn teller for hver utøver.
Kari Aalvik Grimsbø

Klubb

Hun var inntil 2010 målvakt for Byåsen i  Postenligaen. Før hun kom til Byåsen spilte hun for Orkdal og Skaun. Hun gikk til Esbjerg i Danmark i 2010. I 2015 tegnet hun kontrakt med ungarske Győr.

Landslag

Den første landslagskampen spilte hun mot Portugal 28. september 2005, og i november 2006 ble hun plukket ut til Håndball-EM 2006 for damer i Sverige. Hun har også vært med i europamesterskap og verdensmesterskap på juniorsiden.
Norge fikk bronse ved Sommer-OL 2016, etter tap for Russland i semifinalen og seier mot Nederland i bronsefinalen, og Grimsbø ble av IHF kåret til mesterskapets beste keeper.
I 2018 takket hun nei til videre spill på landslaget.
Førdespollen lykt

Sikre farleder

De hvite (trygge) sektorene til lykta markerer:
1: Åpningen mot Bømlafjorden
2: Innseilingen til Liereid havn
3: Øyasundet, hvor leia går videre inn til havna i Førde i Hordaland
4: Drangsøysundet, inn til småbåthavna i Førde i Hordaland
5: Lille Straumen, inngangen til Rødspollen
6: Leia inn til Vestvikvågen, hvor det tidligere lå en hermetikkfabrikk, senere fiskeoppdrett, nå småbåthavn.

Overlappende fyrlykter

For båter på vei inn eller ut av Førdespollen er Mosterhamn lykt med på å overlappe Førdespollen lykt i innseilingen.
Blackheath FC

Blackheath Football Club er en rugby union-klubb fra Eltham i det sørøstre London. Klubben ble grunnlagt i 1858 og er med det verdens eldste åpne rugbyklubb, det vil si klubb uten restriksjoner på medlemskap.
My Little Pony: Equestria Girls

My Little Pony: Equestria Girls er en amerikansk animasjonsfilm fra 2013,  regi ved Jayson Thiessen.

Handling

Twilight og vennene hennes drar til sin første prinsessesamling i Krystalriket. Om natten blir kronen til Twilight (som er det viktigste harmonieelementet for å forsvare Equestria) stjålet fra rommet hennes. Alle leter etter tyven, som er kommet seg gjennom speilet (som er en portal til en annen verden). Det viser seg at tyven er Sunset Shimmer, en gammel elev til prinsesse Celestia. Twilight bestemmer seg for å dra til annen verden for å få tilbake kronen sin, men hun har bare tre dager på seg, da portalen stenger. Twilight må gjøre dette oppdraget alene, men Spike blir med henne.
Etter at de er kommet gjennom portalen kommer de til menneskeverden. Twilight blir til en ungdom uten vinger og uten magi, og Spike har blitt en hund. Sjokkert kommer Twilight til Canterlot High School. Hun prøver å bli vant til sin nye kropp. Når friminuttet kommer , hører Twilight en krangel mellom en jente som ser ut som Flutteershy og Sunset Shimmer.
Det viser seg at Fluttershy kom med kronen til rektor Celestia, fordi hun trodde at kronen var til høstballet. Twilight møter også andre venner som ligner på de fra Equestria, som Pinkie Pie, Applejack, Rarity og Rainbow Dash, men det ser ut at de er uvenner, og Twilight må få dem sammen igjen og få hjelp av vennene sine for å få tilbake kronen.
Filmen My Little Pony: Equestria Girls: Rainbow Rocks er en oppfølger.
Soy Cuba

Handling

Filmen skildrer livet til fire vanlige mennesker på Cuba i tiden like før og under den cubanske revolusjon.
Kilden Teater

Kilden Teater (tidligere Agder Teater) er en teaterinstitusjon etablert i 1991 som har vært regionteater for Agder-fylkene siden 1995. Teatret har hovedbase i Kristiansand. Etter å ha holdt til i Gamle Kristiansand Teater i Kongens gate 2 i nær to tiår, flyttet teatret i 2012 inn i Kilden teater- og konserthus. 
Per 2019 er Birgit Amalie Nilssen teatersjef.  Valborg Frøysnes tar over stillingen fra 2020.
Fritzøehus

Fritzøehus park

Fritzøehus ligger i Fritzøehus park, en park på ca. 1 700 mål som i dag er et landskapsvernområde.  Parken ble anlagt i engelsk stil i 1860-årene. I borggården står en vannfontene og en skulptur av en bjørn av Anne Grimdalen. I hagen er det valnøttgran, slangegran og en kryp-Korea gran med lilla kongler. I parken finnes blant annet dåhjort og muflon, som er en villsaurase fra Middelhavet.
Gården eies av Mille-Marie Treschows arvinger. Nedenfor gården ligger Fritzøe golfbane og Fritzøe gård som eies av Mille-Maries søster Scilla Treschow.
Gamergate

Starten på Gamergate

Selve ordet Gamergate er blitt tillagt skuespilleren Adam Baldwin, som brukte ordet til å beskrive hendelsen i en twitter-melding. Kontroversen startet i august 2014 da eks-kjæresten til spillskaperen Zoe Quinn i en blogg anklaget henne for å ha gitt seksuelle tjenester til fem journalister for å få omtale for sitt indiespill, som kort tid før hadde blitt lagt ut på spill-tjenesten Steam.
Den 14. august 2014 la Zoe Quinn sin eks-kjæreste ut en bloggpost hvor han anklaget henne for å ha hatt et forhold på siden med Kotaku-journalist Nathan Grayson, for å promotere indiespillet sitt Depression Quest. Selv om Grayson aldri anmeldte spillet hadde han flere ganger gitt det oppmerksomhet i sine artikler uten å ha nevnt sitt forhold til Quinn. Da det sosiale nettet begynte å diskutere bloggposten begynte nettsider som Reddit, Neogaf og 4chan å slette innlegg samt kaste ut de som omtalte saken. Dette førte til frustrasjon for mange spill-tilhengere som følte at de ble sensurert av samme media som ble anklaget for dårlige etiske holdninger i bransjen.
Kort tid etter at Gamergate begynte å ta av i sosiale medier la den kontroversielle spill-feministen Anita Sarkeesian ut en ny video på sin youtube-kanal. Hun påstod raskt etterpå at hun ble trakassert av Gamergate og ble dratt inn i kontroversen som en følge av dette.
Saken har også vært debattert i Norge. Blant annet uttalte VG sin spillanmelder Rune Fjeld Olsen at Gamergate var blitt giftig og oppfordet folk til å holde seg unna.
Vegard Skogheim

Karrieren som fotballspiller

Som utøver spilte han for Hamarkameratene, Viking Fotballklubb og Werder Bremen. Han spilte for Hamar-laget fra 1983 til 1995, med et kort Tysklandsopphold i 1988. Han dro sammen med Rune Bratseth, men ble ikke en like stor suksess som Bratseth og vendte snart tilbake til Ham-Kam. Han takket nei til et tilbud fra Rosenborg i 1993. Da Ham-Kam rykket ned fra Tippeligaen i 1995, ønsket Skogheim å prøve et annet lag, og gikk til Viking, hvor han spilte til 1998. Etter sesongen la han opp fotballkarrièren og gikk over i jobb som sportsjournalist i Hamar Dagblad.
I 1998 rykket Ham-Kam ned til 2. divisjon, og sesongen 1999 startet ikke som forventet. Tapet for Grei på Briskeby gressbane i andre serierunde nevnes jevnlig blant supporterne som den største nedturen i lagets nyere historie. En presset Skogheim valgte å finne fram fotballskoene igjen, og gjorde comeback mot Årvoll 13. juni. HamKam vant 6–1, og Skogheim skåret to mål. Av de 12 kampene med Skogheim i 2. divisjon vant laget syv, spilte to uavgjort, og tapte tre. Sesongen endte med opprykk etter play-off mot Vidar. Skogheim spilte også for HamKam i 2000 i 1. divisjon, før han la opp for godt.
Skogheim fikk med seg 13 A-landslagskamper, 18 kamper for ungdomslandslagene, åtte for junior- og tre for guttelandslaget.

Karrieren som fotballtrener

Skogheim var trener i Brumunddal Fotball i 2001, og i Faaberg Fotball Lillehammer i 2002. Deretter fortsatte han i Kongsvinger i 2003, og førte laget opp fra 2. divisjon til 1. divisjon i den første sesongen. Han opplevde suksess blant annet gjennom å satse på unge lokale talenter fremfor å hente inn dyre spillere utenfra. Også 2004-sesongen ble en opptur, da Kongsvinger sikret tredjeplassen i divisjonen og spilte kvalifisering om opprykk mot Bodø/Glimt, som de tapte. Høsten 2006 fikk Skogheim beskjed om at han ikke lenger var aktuell som trener for Kongsvinger, og ble senere på høsten ansatt som spilleruvikler og assistenttrener i Ham-Kam på en pressekonferanse den 13. november 2006. 
Den 11. juni 2009 overtok Vegard Skogheim som hovedtrener i HamKam etter Arne Erlandsen. Laget rykket ned samme sesong, men rykket rett opp igjen året etter. Fra 2011 har laget endt hver sesong under Skogheim på øvre halvdel av tabellen, og i 2013 spile de kvalifisering til opprykk, uten at det lyktes. Etter en dårlig sesongstart i 2014 med tre strake tap, trakk Skogheim seg fra jobben.
20. november 2015 signerte Skogheim en treårskontrakt forr Ull/Kisa. Han forlot Ull/Kisa etter sesongen 2018.
Helløya (Harstad)

Helløya er ei øy i Harstad kommune i Troms. Inntil 1. januar 2013 lå øya i Bjarkøy kommune. Øya ligger like nord for Bjarkøya og har et areal på 2,75 km². Høyeste punkt på øya er Kollen på 130 moh.
På sørsiden av øya i Sundsvollsundet ligger et fugleberg som primært er tilholdssted for krykkje. Man kan også observere at de fleste andre vanlige måsearter har tilhold i krykkjeberget, og i tillegg er det ofte både ørn, skarv, kråke, og ravn som kan observeres i sundet.